Diari Oficial de la Generalitat Valenciana


Sumari del DOGV 5755, del 05-05-2008 (2008/4826)

RESOLUCIÓ de 14 d'abril de 2008, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup A, sector administració especial, inspectors de tributs de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5755

Data del DOGV
:   05-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4826


Data del document
:   14-04-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * control fiscal
    * treball temporal
    * administració regional
    * oferta d'ocupació
    * concurs administratiu

RESOLUCIÓ de 14 d'abril de 2008, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup A, sector administració especial, inspectors de tributs de la Generalitat. [2008/4826]
L'article 5 del Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, determina els supòsits en què pot nomenar-se personal funcionari interí per a l'exercici temporal de llocs de treball. El mateix precepte disposa que la selecció de personal serà realitzada pel sistema abreviat que s'establisca reglamentàriament.
La disposició addicional novena del mencionat text legal va crear el cos d'inspectors de tributs de la Generalitat Valenciana, corresponent al grup A de titulació, i determina que l'ingrés en aquest es produirà pel sistema d'oposició lliure entre els que es troben en possessió del títol de llicenciat en dret, o en economia o en administració i direcció d'empreses.
En els últims anys s'han desenrotllat dues oposicions al Cos d'inspectors de tributs de la Generalitat Valenciana per a la provisió definitiva dels llocs de treball del grup A, sector administració especial, adscrits a l'esmentat cos.
No obstant això, en l'actualitat, romanen vacants diversos llocs de treball adscrits al mencionat cos, per la qual cosa, i en tant es proveïsquen definitivament aquests mitjançant la convocatòria de successius processos selectius, cal la constitució d'una borsa de treball que permeta, quan les necessitats dels serveis ho requerisquen, la provisió provisional de llocs de treball del referit grup, sector i especialitat.
El Decret 139/2000, de 26 de setembre, del Govern Valencià, pel qual s'aprova el Reglament del Cos d'Inspectors de Tributs de la Generalitat Valenciana preveu, en l'article 8.2, la constitució de tribunals de selecció per a la creació de les borses de treball específiques de personal interí del cos que calguen, quan aquestes no es puguen integrar amb participants en els processos selectius a què es referix l'apartat 1 del mateix article 8. Per això resulten d'aplicació, de conformitat amb el que disposa l'article 1.3.c) en el no-previst per l'esmentat Reglament i en les seues disposicions de desplegament, i amb caràcter supletori, les normes reglamentàries generals de la funció pública valenciana del mateix rang.
L'article 3.1 de l'Orde de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Consell (DOCV núm. 5184, de 25 de gener de 2006) disposa que les borses es constituiran atenent el principi d'especialitat, sector o categoria dels llocs a proveir.
Mitjançant una Orde de 25 d'abril de 2005, de la conselleria de Justícia i Administracions Públiques, es van convocar proves selectives d'accés al grup A, sector administració especial, cos d'inspectors de tributs de la Generalitat Valenciana, torns d'accés lliure, i torn de discapacitats, Convocatòria 29/04.
A proposta del Tribunal de Selecció, per Resolució de 26 de març de 2007, del conseller de Justícia, Interior i Administracions Públiques, es va publicar la relació definitiva dels aspirants que havien superat les citades proves selectives.
Per tant, i fent ús de les facultats que té conferides, aquesta Direcció General d'Administració Autonòmica resol:
Primer
Convocar la constitució de la borsa d'ocupació temporal per al nomenament de funcionaris interins, grup A, sector administració especial, cos d'inspectors de tributs de la Generalitat Valenciana, per tal que, quan les necessitats del servei ho requerisquen, puguen proveir-se provisionalment llocs de treball de naturalesa funcionarial del referit grup, sector i especialitat de l'administració del Consell, de conformitat amb el que estableixen el Decret 139/2000, de 26 de setembre i l'Orde de 17 de gener de 2006, de la conselleria de Justícia, Interior i Administracions Públiques, reguladora de l'expressada matèria.
Segon
La borsa, a què es referix l'apartat anterior, estarà integrada pel personal que a continuació es relaciona:
1. Aspirants que han superat algun dels exercicis de què consta l'oposició d'accés al grup A, sector administració especial, cos d'inspectors de tributs de la Generalitat Valenciana, Convocatòria 29/04, torns d'accés lliure, i torn de discapacitats, que no es troben en actiu en el moment de la sol·licitud en llocs de treball de la mateixa naturalesa jurídica, grup, sector i especialitat de l'administració del Consell les competències dels quals, en matèria de personal les exercisca la conselleria de Justícia i Administracions Públiques.
2. El personal funcionari interí cessat en llocs de les mateixes característiques als de l'especialitat convocada, així com el que resulte desplaçat o cessat com a conseqüència del procediment selectiu anteriorment mencionat, i s'haurà d'acreditar en tots els supòsits la seua participació en aquest, i no procedirà la seua inclusió en la borsa, en cas contrari.
Tercer
1. Per a formar part de la borsa cal posseir els requisits exigits en les convocatòries de les proves selectives d'accés al grup A, sector administració especial, cos d'inspectors de tributs de la Generalitat Valenciana a què es fa referència en l'apartat anterior. A més, per al nomenament de funcionaris interins, s'hauran de reunir els requisits del lloc a exercir.
2. La possessió dels requisits de titulació s'acreditarà dins del termini de presentació de sol·licituds, llevat que ja consten acreditats i inscrits davant de la Direcció General d'Administració Autonòmica - Servei de Gestió de Personal -, i en aquest cas bastarà al·legar-los i indicar quan i a quins efectes es va presentar la documentació justificativa. La resta dels requisits exigits haurà d'acreditar-se abans del nomenament, en el termini que a aquest efecte es concedisca.
3. L'orde de prelació en la formació de la borsa s'obtindrà de la suma de la puntuació obtinguda, d'acord amb el barem de mèrits que es desenrotlla en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produeix entre persones discapacitades, s'elegirà el de major percentatge de minusvalidesa. Si encara persisteix l'empat, caldrà ajustar-se a la puntuació obtinguda en cada apartat del barem començant pel primer. Si persisteix l'empat, es dirimirà a favor del sol·licitant de major edat.
Quart
Els aspirants seran ordenats prenent en consideració els següents mèrits i situacions:
1. Experiència professional:
- Temps de serveis prestats en llocs de treball de l'administració del Consell del mateix grup de titulació al requerit, les competències dels quals, en matèria de personal, les exercisca la conselleria de Justícia i Administracions Públiques, segons el que disposa l'article 27 de la Llei de Funció Pública Valenciana, a què corresponguen el desenrotllament en exclusiva de les funcions inherents a l'aplicació de tributs: 0,35 punts per cada mes complet de servei en actiu.
- Temps de serveis prestats en llocs de treball de la Generalitat Valenciana de l'administració del Consell del grup de titulació immediatament inferior al requerit, les competències dels quals, en matèria de personal, les exercisca la conselleria de Justícia i Administracions Públiques, segons el que disposa l'article 27 de la Llei de Funció Pública Valenciana, a què corresponguen el desenrotllament en exclusiva de les funcions inherents a l'aplicació de tributs: 0,25 punts per cada mes complet de servei en actiu.
- Temps de serveis prestats en altres administracions públiques en llocs de treball del mateix grup de titulació al requerit a què corresponguen el desenrotllament en exclusiva de les funcions inherents a l'aplicació de tributs: 0,10 punts per cada mes complet de servei en actiu.
El màxim de punts a obtindre pel present apartat serà de 28 punts.
2. Proves selectives:
Per cada un dels exercicis de caràcter obligatori i eliminatori corresponents a l'oposició per a l'ingrés en l'administració del Consell, grup A, sector administració especial, cos d'inspectors de tributs de la Generalitat, Convocatòria 29/04, torn d'accés lliure, i torn de discapacitats: 3,25 punts.
El màxim de punts a obtindre pel present apartat serà de 13 punts.
3. Valencià:
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de major nivell.
4. Idiomes comunitaris:
- Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la Universitat, de llicenciatura en les distintes filologies, o de mestre: especialitat llengües estrangeres, sempre que els esmentats títols no hagen sigut objecte de valoració per un altre apartat del barem.
5. Altres titulacions:
Per estar en possessió de més d'una llicenciatura de què donen dret a concórrer a les proves d'accés al cos d'inspectors de tributs de la Generalitat, de conformitat amb l'apartat 1, de l'article 5, del Decret 139/2000, de 26 de setembre, del Consell, pel qual s'aprova el Reglament del Cos d'Inspectors de Tributs de la Generalitat: 3 punts per cada una d'aquestes.
Per estar en possessió d'alguna llicenciatura addicional diferent de les exigides per a concórrer a les proves d'accés al cos d'inspectors de tributs de la Generalitat Valenciana, de conformitat amb l'apartat 1, de l'article 5, del Decret 139/2000, de 26 de setembre, del Consell, pel qual s'aprova el Reglament del Cos d'Inspectors de Tributs de la Generalitat: 1,5 punts per títol addicional, expedit oficialment, fins a un màxim de 3 punts.
Es requerirà, en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumirà la possessió de les de nivell inferior.
6. Personal discapacitat:
- Quan el grau de minusvalidesa siga igual o superior al 33 per 100 i inferior al 65 per 100 i es tracte d'una discapacitat física o sensorial: 5 punts.
- Quan el grau de minusvalidesa siga igual o superior al 65 per 100 si es tracta d'una discapacitat física, psíquica o sensorial: 10 punts.
- Quan el grau de minusvalidesa siga igual o superior al 33 per 100 i es tracte d'una discapacitat psíquica: 10 punts.
Cinqué
Els mèrits que s'acaben de relacionar s'acreditaran:
1. Experiència professional: certificats oficials expedits per l'òrgan competent de l'administració corresponent.
Només als efectes del present barem, els llocs de treball la naturalesa jurídica dels quals s'haja modificat, es considerarà que sempre han tingut la mateixa que posseïen en el moment de sol·licitud d'integració en la borsa.
2. Proves selectives: sense perjuí del que al·leguen els sol·licitants, es comprovarà d'ofici el nombre d'exercicis superats per cada aspirant.
3. Valencià: certificats oficials expedits o homologats per la Junta Qualificadora de Coneixements del Valencià.
4. Idiomes comunitaris: titulacions oficials expedides o homologades per òrgan competent. Les paperetes no serviran com a acreditació.
5. Altres titulacions: titulacions acadèmiques oficials expedides per òrgan competent.
6. Personal discapacitat:
- Certificat justificatiu del grau de minusvalidesa expedit per l'òrgan competent.
- Certificat de capacitats a l'efecte de demanda d'ocupació, o si és el cas, l'acreditació d'haver-lo sol·licitat.
La documentació haurà d'anar degudament confrontada. En cas contrari, es considerarà com a no presentada.
Sisé
1. Tots els aspirants hauran de presentar la sol·licitud d'inscripció, el full d'autobaremació i la documentació acreditativa de la possessió dels requisits de titulació i dels mèrits al·legats, si no consten inscrits al Registre de Personal d'aquesta Direcció General, en el termini de deu dies hàbils, comptats des de l'endemà de la publicació de la present Resolució en el Diari Oficial de la Comunitat Valenciana, a les seus de la conselleria de Justícia i Administracions Públiques d'Alacant, Castelló i València o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
2. La Comissió de Seguiment de les bosses d'ocupació temporal prevista en l'article 12 de l'Orde de 17 de gener de 2006, de la conselleria de Justícia, Interior i Administracions Públiques, analitzarà les sol·licituds d'inclusió que s'hagen produït i efectuarà la baremació de mèrits al·legats pels aspirants, i es procedirà a la seua integració en la borsa, d'acord amb la puntuació obtinguda. La seua composició provisional es farà pública en la pàgina web de la Direcció General d'Administració Autonòmica i en els taulers d'anunci de la seu central i direccions territorials de la conselleria de Justícia i Administracions Públiques.
3. Els aspirants disposaran d'un termini de 10 dies hàbils, a comptar de l'endemà a la publicació del llistat provisional, per a formular les al·legacions que estimen oportunes. La Comissió de Seguiment estudiarà les al·legacions presentades i, una vegada resoltes, formularà proposta de llista definitiva a la Direcció General d'Administració Autonòmica, que dictarà una resolució i ordenarà la seua publicació en els llocs indicats anteriorment.
4. Una vegada finalitzat el termini establit en el punt primer, el funcionari interí que cesse en l'administració del Consell en llocs de les mateixes característiques les competències dels quals, en matèria de personal, les exercisca la conselleria de Justícia i Administracions Públiques, disposarà igualment de deu dies hàbils, comptats a partir de la data de la notificació, o del cessament, si aquest és posterior, per a presentar davant de la Comissió de Seguiment de les Borses d'Ocupació Temporal, la sol·licitud d'inscripció en la borsa i el full d'autobaremació junt amb la documentació acreditativa dels mèrits al·legats.
Els mèrits hauran d'haver-se obtingut amb anterioritat a la finalització del termini de presentació de sol·licituds, que s'obri amb la publicació de la present Resolució.
El personal cessat, que no presente la sol·licitud d'incorporació en el termini previst, s'entendrà decaigut en el seu dret.
5. La sol·licitud d'inscripció i el full d'autobaremació què es refereixen els punts precedents, s'acompanyen com a annexos I i II a la present Resolució.
Els mèrits que no consten inscrits i que no s'acrediten del mode establit en l'apartat cinqué, no seran valorats; les titulacions acadèmiques i els mèrits inscrits i/o els acreditats hauran d'haver sigut obtinguts fins a la data de finalització del termini de presentació de sol·licituds d'inscripció.
Seté
1. L'àmbit territorial d'aquesta borsa d'ocupació és de caràcter provincial i la provisió de llocs, amb caràcter interí, s'efectuarà segons el que preveuen l'article 3 i concordants de l'Orde de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball en l'administració del Consell.
2. Sense perjuí d'allò que s'ha indicat en el punt anterior, els qui estigueren interessats a poder obtindre destinació en província o províncies diferents de les del seu domicili, hauran de fer-ho constar en la sol·licitud d'inscripció, i s'haurà de respectar l'orde de prelació segons la puntuació, amb independència de quin siga el domicili de l'aspirant.
Vuité
1. Aquesta resolució posa fi a la via administrativa i en contra cal interposar recurs de reposició, amb caràcter potestatiu, davant del mateix òrgan que l'ha dictat, en el termini d'un mes a partir de l'endemà al de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Si no es recorre en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu, davant del Jutjat del Contenciós Administratiu de València, en el termini de dos mesos a comptar de l'endemà de la publicació d'aquesta resolució.
3. Les citacions en els recursos contenciós administratius que se substancien contra la present Resolució es realitzaran mitjançant la inserció del corresponent edicte en el Diari Oficial de la Comunitat Valenciana.
València, 14 d'abril de 2008.- El director general d'Administració Autonòmica: Pedro Javier García Ribot.